তবে মন্ত্রী দাবি করেছেন, তাঁর আমলে আট হাজার ভুয়া মুক্তিযোদ্ধার গেজেট বাতিল করা হয়েছে।এই হিসাব সত্য হলে এখনো ২৫ হাজার ৫০০ ভুয়া মুক্তিযোদ্ধা রয়েছে।যদিও দুই সপ্তাহ অনেক চেষ্টা করেও আট হাজার মুক্তিযোদ্ধার গেজেট বাতিলের কোনো প্রমাণ পাওয়া যায়নি।গেজেট শাখার সংশ্লিষ্ট কর্মকর্তারা বলেছেন, চার হাজারের মতো গেজেট বাতিল করা হলেও বেশির ভাগ ভুয়া মুক্তিযোদ্ধা আদালতের আদেশ এনেছেন।মন্ত্রণালয়ের কর্মকর্তাদের মতে,ফৌজদারি আইনের ৪১৬ ধারা অনুযায়ী মুক্তিযোদ্ধা না হয়ে মুক্তিযোদ্ধার পরিচয় দিলে তা অপরাধ।এ ছাড়া মিথ্যা তথ্য দেওয়ার জন্য তিন বছর জেল এবং ভুয়া মুক্তিযোদ্ধার সনদ দেখিয়ে ভাতাসহ বিভিন্ন সুযোগ–সুবিধা নিলে সাত বছর পর্যন্ত জেল হতে পারে।